Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Peaminister Netanyahu: Iisrael seisab Prantsusmaa kõrval
ühises võitluses sõjaka islamiterrorismi vastu.
Prantsusmaa president:
ISIS kuulutas Pariisi rünnakutega Prantsusmaale sõja.
Saksa kantsler kutsub põhjalikult uurima Pariisi rünnakuid,
et kaitsta Euroopa riikide julgeolekut ja Euroopasse voolavaid põgenikke.
Pärast Pariisi õõvastavat rünnakut, kus hukkus 132 inimest
ja mille eest võttis vastutuse ISIS,
ütles Iisraeli peaminister Netanyahu, et Iisrael seisab Prantsusmaa kõrval
ühises võitluses sõjaka islamiterrorismi vastu.
Iisraeli rahva ja valitsuse nimel
avaldan sügavat kaastunnet Prantsuse rahvale
ja Pariisis julmalt mõrvatute peredele.
Iisrael seisab õlg-õla kõrval Prantsusmaaga
ühises võitluses sõjaka islamiterrorismiga.
Andsin Iisraeli julgeoleku- ja luurejõududele korralduse
aidata igati oma Prantsuse ja teiste Euroopa riikide kolleege.
Netanyahu kutsus rahvusvahelist kogukonda
ehk kogu tsiviliseeritud maailma
ühinema võitluses ülemaailmse terrorismi vastu.
Pariisi süütud inimesed, sarnaselt Londoni, Madriidi, Mumbai,
Buenos Airese ja Jeruusalemmaga on sõjaka islamiterrorismi ohvrid,
mitte selle põhjus. Olen öelnud aastaid,
et sõjakas islamiterrorism ründab meie ühiskondi,
kuna tahab hävitada meie tsivilisatsiooni ja väärtusi.
Kutsun kogu tsiviliseeritud maailma ühinema,
et võita globaalse terrorismi katk.
Vastuseks Netanyahu üleskutsele
ühineda võitluses islamiterrorismiga teatasid Iisraeli luureteenistused,
et aitavad Prantsusmaal Pariisi rünnakuid uurida.
Esiteks, koostöö käib pidevalt.
Kuid kooskõlas peaministri korraldusega
edastati toimunuga seotud luureinfo
ja süvendame ka koostööd vastavate organitega.
Iisrael on regionaalne jõud nii teadmiste kui info osas.
See pole esimene kord, kui Iisraelil olnud infot
edastatakse kas enne, keset või pärast vastavaid olukordi,
et aidata julgeolekuteenistusi ja valitsusi,
kelle võitlust terrorismiga tahame toeteada.
Info võib tõesti aidata Prantsusmaal,
ja mitte ainult,
tegeleda nii praeguste tagajärgede kui ka tulevaste terrorirünnakutega.
Iisraeli Armeeraadio teatel
võis Süüria ja Iraagi elektrooniline jälgimine,
kus ISIS on suuri maaalu haaranud,
anda luureinfot Pariisi rünnakute organiseerimise kohta.
Luureametnike teatel polnud Iisraelil eelinfot Pariisi rünnakute kohta,
kuid mõni tund pärast rünnakut anti infot ISISe militantide kohta,
kes need ilmselt korraldasid.
Ametnike sõnul nägi Iisrael selget operatiivset seost
Pariisi rünnakute, neljapäevaste Beiruti pommitamiste
ja 31. oktoobril Siinail alla kukkunud Vene lennuki vahel.
Laupäeva õhtul särasid Iisraeli tuntud maamärgid
nagu Jeruusalemma linnamüürid, Knesset ja Tel Avivi Linnavalitsus,
kus toimus solidaarsusmiiting,
Prantsuse lipuvärvide järgi punastes, valgetes ja sinistes tuledes.
Tel Avivis kutsus Iisraeli ekspresident Peres rahvusvahelist kogukonda
jätma kõrvale erimeelsused ja ühinema.
Terrorism tuleb võita. Ühegi kahtluseta.
Minu meelest peaksid kõik rahvad vasturääkivad asjad kõrvale panema
ja ühinema, et lõpetada see alusetu, inimlik barbaarsus,
millel puudub sõnum
ning mis tapab ja mõrvab süütuid nii siin kui Prantsusmaal.
Prantsusmaa president Hollande ütles Prantsusmaal,
et Pariisi rünnakud olid sõjategevus.
Kaasmaalased!
Eilsed sündmused Pariisis
ja Saint-Denis's Stade de France'i lähedal
oli sõjategevus.
Sõjaolukorras peab riik vastavaid samme võtva.
See on terroristide armee ISISe sõjategevus
Prantsusmaa vastu,
kogu maailma väärtuste vastu, selle vastu, kes me oleme,
vaba maa, mis räägib koos terve planeediga.
Prantsuse armee ei viivitanud ja korraldas nii Süürias kui Iraagis
massiivsed õhurünnakud ISISe objektide pihta.
Vastuseks Prantsuse presidendi avaldusele
ja pärast rünnakuid Pariisis avaldas ISIS video,
mis õhutab Prantsuse moslemeid,
kes ei saa sõita Lähis-Itta džihaadis ehk pühas sõjas osalema,
korraldama uusi rünnakuid mis tahes vahenditega.
Tegutsege Prantsusmaal.
Terroriseerige neid ja ärge laske neil hirmust ja õudusest magada.
Teil on relvi ja autosid ja sihtmärke, mida rünnata.
Saadaval on mürk,
nii et mürgitage kasvõi ühe Allahi vaenlase vesi ja toit.
Tapke neid, sülitage neile näkku ja sõitke neist autodega üle.
Tehke kõik nende häbistamiseks, sest see on ainus, mida nad väärivad.
G20 ehk 20 juhtiva majandusriigi kohtumisel Türgis
ütles Saksamaa kantsler Angela Merkel,
et rahvusvaheline kogukond seisab ühiselt terrorismile vastu.
G20 tippkohtumine on alanud
ja peamiseks teemaks on muidugi
Pariisis ja mujal toimunud terroriaktid.
Saadame siit G20 kohtumiselt jõulise sõnumi,
et oleme tugevamad kui mis tahes vormis terrorism.
Merkeli sõnul on Pariisi rünnakute põhjalik juurdlus
tähtis mitte üksnes Euroopa riikide julgeolekule,
vaid teenib ka tuhandeid põgenikke,
kes konfliktide eest oma kodumaal Euroopasse põgenevad.
Prantsusmaal peavad julgeolek ja võimud tuvastama kurjategijad,
nende kaastöölised ja võimalikud seosed.
Eelkõige võlgneme seda ohvritele ja nende lähedastele,
kuid see on vajalik ka meie endi julgeolekuks
ning võlgneme seda ka paljudele süütutele põgenikele,
kes põgenevad sõja ja terrorismi eest.
Türgis, Antalyas toimuv G20 tippkohtumine
toob maailma tippmajanduste juhid vaid 500 km kaugusele Süüriast,
kus 4,5-aastane konflikt on muutnud ISISe globaalseks julgeolekuohuks
ja tekitanud Euroopa suurima põgenikelaine pärast II Maailmasõda.
Läänekaldal hukkus eile kolm palestiinlast,
kui IDF püüdis lammutada maja,
mis kuulus tänavu juunis iisraellase tapnud mehele.
Erinevate raportite teatel hukkusid palestiinlased pärast seda,
kui avasid tule Iisraeli vägede pihta vägivaldse protesti käigus
kavandatud lammutamise vastu Läänekalda Qalandia põgenikelaagris.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri